Public procurement notice: Prior Information Notice Without Call For Competition
Published: 2023-03-29
Buyer: Koulutuskuntayhtymä OSAO
Country: FI
Contract type: Services
CPV classification: 72000000

Technical requirements: Υπηρεσίες τεχνολογίας των πληροφοριών: παροχή συμβουλών, ανάπτυξη λογισμικού, Διαδίκτυο και υποστήριξη
Ammatillisen koulutuksen toiminnanohjausjärjestelmän kehittäminen kehittäjäkumppanuus menettelyllä -tietopyyntö
TÄMÄ EI OLE HANKINTAILMOITUS TAI TARJOUSPYYNTÖ VAAN KUTSU MARKKINAKARTOITUSTA JA TEKNISTÄ VUOROPUHELUA VARTEN: Ammatillisen koulutuksen toiminnanohjausjärjestelmän kehittäminen kehittäjäkumppanuus menettelyllä. Tämä on tietopyyntö/ilmoitus markkinavuoropuhelusta, jonka avulla kartoitetaan markkinoita ja valmistellaan mahdollista kilpailutusta. Markkinavuoropuheluun osallistuminen ei ole edellytys mahdolliseen myöhemmin toteutettavaan kilpailutukseen osallistumiselle eikä sido siihen osallistuvia tahoja. Markkinavuoropuheluun osallistuneille tahoille ei makseta korvausta.
Tällä hetkellä ammatillisen koulutuksen opetusta ja vuosityöajassa olevan henkilöstön työaikaa suunnitellaan pitkälti koulutuksen järjestäjien itse rakentamilla työvälineillä; usein Excel-taulukoilla. Työjärjestyssuunnitteluun löytyy eri järjestelmiä, mutta sitä edeltävät suunnitelmat joudutaan toteuttaman muilla menetelmillä. Uusi ammatillinen koulutus pohjautuu osaamisperusteisuuteen ja opiskelijan yksilölliseen henkilökohtaistamiseen, joten aiemmin käytössä olleet aika- ja ryhmäsidonnaiset ratkaisut eivät palvele nykyistä tarvetta. Ammatillisen koulutuksen opetushenkilöstö toimii vuosityöajassa, joka aiheuttaa omat erityispiirteensä niin työajan suunnitteluun kuin seurantaankin.
Koulutuskuntayhtymä OSAO, Stadin ammatti- ja aikuisopisto ja Turun ammatti-instituutti ovat yhteistyössä laatineet tarvekuvauksen ammatillisen koulutuksen toiminnanohjausjärjestelmälle. Yhteenveto tarvekuvauksesta toimitetaan markkinavuoropuheluun ilmoittautuneille ennen varsinaista markkinavuoropuhelua. Kehittäjäkumppanuuden koordinoijana toimii Koulutuskuntayhtymä OSAO.
Haemme kehittäjäkumppania kehittämään toiminnanohjausjärjestelmää, jolla johdetaan, suunnitellaan ja seurataan opetusta ja resurssointia (mukaan lukien työaika, talous, tilat). Tarjoamme kehitystyöhön vahvan toimialatuntemuksemme sekä monipuolisen käyttäjäkokemuksemme. Kehittäjäkumppanille yhteistyön tekee houkuttelevaksi se, että kolmen suuren koulutuksen järjestäjän tarpeita vastaava ratkaisu soveltuu suurella todennäköisyydellä myös monelle muulle Suomen 136:sta ammatillisen koulutuksen järjestäjästä.
Edellytämme toiminnanohjausjärjestelmältä koko suunnittelu- ja seurantaprosessin kattavuutta. Keskeistä on osaamisen tuottamisen suunnittelu pelkän resurssien kohdentamisen sijaan. Haemme nykyaikaista ratkaisua, joka skaalautuu ja mukautuu eri toimijoiden ja käyttäjien tarpeisiin.
Pyydämme kaikkia hankinnasta kiinnostuneita ilmoittautumaan markkinavuoropuheluja varten 30.4.2023 mennessä osoitteeseen ville.braysy@osao.fi. Voit ilmoittautumisen yhteydessä lähettää myös kysymyksiä, joihin haluat vastauksen ensimmäisessä markkinavuoropuhelussa.
Ensimmäinen markkinavuoropuhelu kaikkien ilmoittautuneiden toimittajien kanssa käydään 16.5.2023 kello 12:00-14:00 Teams-kokouksena.
Muut mahdolliset markkinavuoropuhelut käydään erikseen sovittavina ajankohtina, joista laitetaan erilliset kutsut.
Markkinavuoropuhelu koskee Koulutuskuntayhtymä OSAOlle, Stadin ammatti- ja aikuisopistolle ja Turun ammatti-instituutille hankittavaa ammatillisen koulutuksen työajan suunnittelun ja seurannan tietojärjestelmän kehittämistä kehittäjäkumppanuus menettelyllä.
Markkinavuoropuhelulla hankintayksikkö tulee pyytämään ilmoittautuneilta toimittajilta kommentteja ja vastauksia hankintayksikön esittämiin kysymyksiin ja hankinnan kuvaukseen. Hankintayksikkö varaa oikeuden kysyä mahdollisia lisäkysymyksiä markkinavuoropuheluun osallistuvilta toimittajilta.